Adicara ingkang sami ugi wonten ing kabudayan Asia Wétan kados ing Taiwan, Republik Rakyat Cina, lan Korea Selatan. Béda kalihan pesta perayaan Natal wonten ing kabudayan Barat, bōnenkai punika adicara ingkang boten wonten gegayutanipun kalihan agami. Wonten ing Basa Inggris kadang kala pesta punika dipuntarjemahaken dados 'Year End Party, Forget Year Party, utawi boten dipuntarjemahaken lan tetep dipuserat Bounenkai. Pesta punika sampun dados tradisi ingkang unik ing Jepang.[4]. Boten wonten titian ingkang khusus babagan wekdal lan papan, ananging padatanipun dipunwontenaken ing wulan Desember. Bōnenkai saged ugi dipunwontenaken minangka wujud pesta tutup taun satunggaling perusahaan dumugi pesta sami kempal antawisipun kanca-kanca lan sanak sedhèrèk.[5]